ועדת הכספים, כנסת 16, פרוטוקול מספר , 2005-06-29 09:30

יעקב ליצמן: הנושא: תקציב בניית כיתות במוסדות חינוך.

יעקב ליצמן: אני רוצה לומר כמה דברים ולשאול כמה שאלות.

יעקב ליצמן: ועדת הכספים העבירה, לפני פחות משבועיים, פניה 138 לוועדה - 55 מיליון שקלים לבניית כיתות לימוד.

יעקב ליצמן: כתוב שם "תקצוב הכנסות מפיס בגין עודפי פדיון הגרלות על ידי הגדלת תקציב".

יעקב ליצמן: יושב פה שמעון כצנלסון ממפעל הפיס.

יעקב ליצמן: אולי אדוני יסביר לי מאיפה הכסף הזה?

שמעון כצנלסון: אנחנו לא היינו בדיון.

שמעון כצנלסון: קיבלנו את ההיתר ב- 3.1.2002.

שמעון כצנלסון: לפי ההיתר התחייבנו לבנות כ-3,000 כיתות - 2,350 עד 2005 וב-2005 עוד 582.

שמעון כצנלסון: אם ההכנסות של הפיס יעלו מעל סכום של 11.3%, שהוא יותר גבוה מ-325 מיליון, אז נצטרך לבנות כיתות נוספות.

יעקב ליצמן: אתם מסכימים?

שמעון כצנלסון: כן.

שמעון כצנלסון: בפברואר 2004 הוציא אורי יוגב, הממונה על התקציבים במשרד האוצר, תיקון לנספח ההיתר לעריכת הגרלות שניתן למפעל הפיס על ידי המנהל הכללי של משרד האוצר, ביום 3.1.2002, ושם הוא אומר אותו דבר, רק הוא מציין שהוא רוצה שהכסף יעבור דרך תקציב המדינה ולא ישירות לכיתות.

שמעון כצנלסון: זה לא היה על דעתנו.

שמעון כצנלסון: הדירקטוריון הצביע נגד ההחלטה הזאת, ונכון להיום אין לי אפשרות - - -

משולם נהרי: למה זה עלה?

שמעון כצנלסון: למה זה עלה?

שמעון כצנלסון: בגלל שלא היה תקדים כזה שמפעל הפיס העביר כסף למדינה.

משולם נהרי: למה הבקשה הזאת?

משולם נהרי: למה התיקון הזה?

משולם נהרי: זה לא היה בתולדות המדינה.

משולם נהרי: אף פעם גם לא היתה הצעה כזאת.

שמעון כצנלסון: אלה העובדות.

שמעון כצנלסון: נכון להיום מפעל הפיס העביר עד ספטמבר 2004 כ-1,200 כיתות מההיתר שקיבלנו, ולספטמבר 2005 אנחנו נעביר כ-700 כיתות נוספות.

שמעון כצנלסון: סך הכל אנחנו בבניה וביצוע עד 2005 של כל ה- 2,350.

שמעון כצנלסון: התחלנו בתוספת של 582 כיתות, כך שאנחנו עומדים במספרים.

יעקב ליצמן: בוא נעשה סדר ונעזוב מה שהיה.

יעקב ליצמן: ב-2005 כמה כיתות קיבלתם מהמדינה, כמה אתם - - -

שמחה שנאור: אי אפשר להפריד.

יעקב ליצמן: אני לא מפריד.

יעקב ליצמן: הכל ביחד, כמה כיתות יש לכם?

יעקב ליצמן: כמה כיתות יש לו?

יעקב ליצמן: כמה להבא?

יעקב ליצמן: כמה לעבר?

שמחה שניאור: מפעל הפיס – 582 כיתות.

שמחה שניאור: משרד החינוך 398 כיתות.

שמחה שניאור: חשוב להזכיר שעם ההרפתקה, והייתי אומר זאת גם אם סילבן שלום היה פה, כיוון שזאת ההופעה האחרונה שלי פה, מותר לי הכל: לא היה רע, עבדנו עם הפיס שנים.

שמחה שניאור: 1,200 כיתות היו אצלנו, 600 היו אצלם והכל היה בסדר.

שמחה שניאור: ב-2002 חל המהפך.

שמחה שניאור: בגלל המעבר לשיטה החדשה היה איחור גדול במכרז והם ממש הצילו אותנו.

שמחה שניאור: גם ככה היינו בצרה גדולה.

שמחה שניאור: תראו את הקרוואנים בכמה וכמה ריכוזים שאתם מכירים, במיגזר החרדי והבדווי בעיקר.

שמחה שניאור: הגמישות ניטלה מאיתנו.

יעקב ליצמן: בכיתות שיש כאן, האם יש חלוקה כמה למגזר החרדי?

יעקב ליצמן: כמה למגזר הערבי?

שמחה שניאור: רק כדי להשלים, כפי שאמר יושב ראש הפיס, אנחנו עובדים בתאום מלא והקמנו את הרשימות ואנחנו משלימים את ה-2,350 כיתות.

שמחה שניאור: אופי המכרז שמשרד האוצר כפה על מפעל הפיס, הוריד לנו קצת מהגמישות כי הם היו צריכים, לפי המכרז שלהם, ובצדק, לקחת מכרזים גדולים, פרוייקטים גדולים.

שמחה שניאור: אנחנו, כידוע לך, היינו בשלבים.

שמחה שניאור: כיתות גן, למשל: ב-2005 מפעל הפיס לא בנה משום שהוא עשה חשבון שהוא צריך להשלים 582 לפי המכרז הקודם.

שמחה שניאור: למרות שקיבלנו ואנחנו מקבלים את הכיתות, אנחנו נמצאים בגידול טבעי מתמיד בכמה מגזרים, בעיקר במגזר הבדואי.

שמחה שניאור: עכשיו נוספה אלינו גם הפזורה הבדוואית ואנחנו הולכים להציע הצעת מחליטים שצריכים לתת 300 כיתות בשנתיים הקרובות לפזורה הבדואית.

שמחה שניאור: אולמרט אחראי מטעם ראש הממשלה על מגזר המיעוטים.

יעקב ליצמן: מי אחראי על המגזר החרדי?

דני יתום: ליצמן.

יעקב ליצמן: עכשיו ליצמן יתחיל לדאוג להם.

שמחה שניאור: כעובד מדינה אני לא מגיב.

שמחה שניאור: בתכנית הגדולה של 2,350 כיתות, מיגזר המיעוטים קיבל הרבה מעבר לחלקו באוכלוסיה וגם ועדת המעקב, שהיא לא חברית לממשלת ישראל, אמרה את זה חד משמעית בכל פורום.

שמחה שניאור: קרוב ל-47% מהתקציבים הלכו למגזרי המיעוטים.

שמחה שניאור: יחד עם זאת זה לא מספיק, כי הפזורה גדלה בגידול טבעי גדול.

יעקב ליצמן: זאת אפליה מתקנת, מה לעשות?

שמחה שנאור: להבדיל, אלף אלפי הבדלות, יש 4 ריכוזים חדשים וגדולים של הציבור החרדי: ביתר עלית, מודיעין עלית, בית שמש ואלעד.

שמחה שנאור: 54% מאוכלוסיית אלעד היא מתחת לגיל 18.

יעקב ליצמן: באלעד יש 27 כיתות קרוואנים, שעומדים מוכנים, ואין כסף לחבר אותם.

שמחה שניאור: רק 12.

יעקב ליצמן: הייתי שם וספרתי.

יעקב ליצמן: הייתי במקום וספרתי 27.

שמחה שניאור: הייתי השבוע אצל צביקה כהן, וחלק הועבר לרב בן דוד.

שמחה שניאור: בסך הכל יש קרוב ל-14 קרוואנים.

שמחה שניאור: הבעיה היא הגמישות שניטלה מאיתנו, החוסר והגידול הטבעי.

שמחה שניאור: זה מביא אותנו בשני המגזרים האלה בעיקר, לבזבוז משווע, שערוריה, כפי שהשרה אמרה לי לומר פה, שאנחנו הולכים לאשר, רק באלעד, 85 כיתות קרוואנים נוספים.

1028: למה שלא תחזרו לכיתות הרגילות?

שמחה שניאור: כי הקרוואנים האלה תופסים למשרד השיכון את המגרשים שעליהם צריכים להיבנות מבני הקבע.

שמחה שניאור: בקיצור, אנחנו כל הזמן לא מצליחים להדביק את הפיגור.

1028: בתחילת הקדנציה שאלתי שאלה פשוטה מאוד: כמה כיתות חסרות במדינות ישראל?

1028: אמרו לי 5,000.

1028: זה היה לפני שנתיים וחצי או שלוש שנים.

1028: יושב פה ידידי, יושב ראש מפעל הפיס, שעושה כמעט אלף ומשהו כיתות בשנה.

1028: נכון?

שמעון כצנלסון: אנחנו נעשה 3,000 כיתות ב-4 שנים.

1028: אני רוצה להבין דבר אחד: לא מעט בתי ספר, אתה מדבר על קראוונים, אדוני היושב ראש, אני מוכן לקחת סיור גם באשדוד.

1028: לא מעט בתי ספר, אתה גומר לבנות אותם, חודש אחרי שאתה פותח, יש קראוונים.

1028: חוץ מהכיתות שקיימות, עוד קרוואנים.

1028: במקום לבוא - - -

יעקב ליצמן: כמה כבישים חדשים אתה מכיר שמסיימים אותם ופתאום ריץ' רץ'?

1028: אדוני היושב ראש, לא לזה אני מתכוון.

1028: אי אפשר חודש חודשיים אחרי זה שכבר שמים קרוואנים, ולאחר מכן מכינים תכניות לכיתות, שלב ג' שלב ד'.

1028: משהו פה לא נראה לי, ואני מבקש ממך, ידידי שניאור, עם כל הנסיון הגדול שלך, תעצור את המגפה הזאת.

1028: תעצור את הדבר הזה של הקראוונים האלה.

יעקב ליצמן: תביא לו כסף אז הוא יעצור.

1028: הנקודה השניה, צריך להוקיע את הקראוונים האלה מבתי הספר.

1028: אלה הילדים שלנו שלומדים בקראוונים האלה.

1028: הקראוונים האלה מסוכנים לבריאות.

1028: יש מחקר על הקראוונים האלה ואני מבקש להפסיק לבנות את הקראוונים האלה.

יעקב ליצמן: נסים, אתה יודע מאיפה יש להם לאשר קראוונים?

יעקב ליצמן: נסים דהאן?

יעקב ליצמן: מההתנתקות.

יעקב ליצמן: אז בונים עוד 80 קראוונים.

יעקב ליצמן: כל הקראוונים האלה, יעבירו אותם אחר כך לבתי ספר.

יעקב ליצמן: אז הם לא יקבלו את זה השנה.

משולם נהרי: אם חסרות כיתות ויש מצוקה קשה, וכולנו מסכימים שיש מצוקה קשה, ויש את דוח דוברת בדרך שמדבר על השקעה בתשתיות בבתי הספר, התאמת בית הספר לשהייה ארוכה לכל היום, למה משרד החינוך, בשלוש שנים תרם 2,200 כיתות לטובת הקיצוץ?

משולם נהרי: את זה אני לא מצליח להבין.

משולם נהרי: 900 כיתות לשנה בשנתיים, ושנה אחת 400, יש לי את הנתונים.

משולם נהרי: משרד החינוך תרם את זה כדי לא להראות שיש קיצוץ גדול.

משולם נהרי: ותרם את זה לטובת הקיצוץ הכללי של משרד החינוך.

משולם נהרי: אני שואל, אם זה באמת חשוב למשרד וצריכים כיתות, למה הוא תרם את זה?

משולם נהרי: שהיה נאבק על זה.

יעקב ליצמן: שרת החינוך תהיה כאן ב-10:30.

1028: אני רוצה להגן על השרה.

1028: אנחנו חברים בוועדת הכספים.

משולם נהרי: לא הזכרתי את השרה, הזכרתי את משרד החינוך.

1028: כשבא לפה תקציב וצריך לקצץ, לא ראיתי שום שורה שכתוב קיצוץ בכיתות.

משולם נהרי: היה כתוב שחור על גבי לבן.

יעקב ליצמן: היה כתוב.

משולם נהרי: היה כתוב בתקציב הבינוי.

יעקב ליצמן: אורי שוסטרמן בבקשה.

יעקב ליצמן: אנחנו מדברים לא רק על בניית כיתות, אנחנו מדברים גם על שיפוצים.

1028: אנחנו דפקנו את התקציב.

1028: היינו צריכים להילחם שיהיה תקציב לשיפוצים, תקציב לביטחון, ולא עשינו את זה.

יעקב ליצמן: שמחה, יש שינוי והתאמה?

שמחה שניאור: יש, 10 מיליון שקלים.

שמחה שניאור: בשנת 2000 היה לי 120 מיליון.

שמחה שניאור: שיפוצים לפי קריטריונים היה 120 בשנת 2000.

יעקב ליצמן: אורי, אתה צריך לענות לנו על הפניה וגם על עצם הבעיה.

אורי שוסטרמן: לגבי הפניה התקציבית - - -

יעקב ליצמן: תן לי להסביר.

יעקב ליצמן: קיבלנו כסף מוועדה התקציבית והפיס מתכחש לזה.

אורי שוסטרמן: הפניה התקציבית כשלעצמה לא מחייבת את הפיס להעביר כסף, כי אם הוא לא מעביר אז כל ההוצאה מותנית בהכנסה.

אורי שוסטרמן: חבל שלא זימנו את מי שמטפל בזה, שזה מנכ"ל האוצר מול הפיס.

אורי שוסטרמן: שוב, לפי מה שאני יודע - - -

יעקב ליצמן: מי זה?

יעקב ליצמן: יוסי בכר?

יעקב ליצמן: דווקא טוב, נעשה בכר עם בכר.

אורי שוסטרמן: אם אני מבין נכון את נציגי הפיס, אין ויכוח על זה שהכיתות צריכות להיבנות.

אורי שוסטרמן: הויכוח הוא אם זה יהיה דרך תקציב המדינה.

יעקב ליצמן: או שהם בונים או שהם יביאו כסף, זה הויכוח כאן.

אורי שוסטרמן: אני מבין שזאת שאלה משפטית.

אורי שוסטרמן: האם המדינה יכולה לשנות את ההיתר עם הסכמה או בלי הסכמה.

אורי שוסטרמן: זאת שאלה משפטית שאין לי תשובה עליה, לא בדקתי את זה לישיבה הזאת.

אורי שוסטרמן: אם אני מבין, נכון, לא מדובר על הסכם אלא מדובר בהיתר חד צדדי שהמדינה נותנת לפיס כדי שהוא יוכל להמשיך.

אורי שוסטרמן: השאלה המשפטית היא האם ניתן לשנות את זה כהיתר חד צדדי.

אורי שוסטרמן: צריך לבדוק את זה משפטית.

יעקב ליצמן: או שאתם יכולים להסתדר ביניכם.

אורי שוסטרמן: לגבי הערתו של חבר הכנסת נהרי, העובדות הן בדיוק כפי שהוא הציג.

אורי שוסטרמן: משרד החינוך החליט, משיקולים שלו, לבצע חלק מההפחתות שחלו על כל משרד החינוך בתקציב הפיתוח, מעל ומעבר ל"פלטים" שחלו ספציפית על תקציב הפיתוח.

אורי שוסטרמן: זה סדר עדיפויות שנקבע שם.

אורי שוסטרמן: אני חשבתי אז שזה יהיה זמני, אבל המשרד לא החזיר את התקציב מהתקציב השוטף לפיתוח וזה המצב שאנחנו נמצאים בו, שסדר גודל ש-500 כיתות מתוקצבות בשנה.

יעקב ליצמן: אתה בעצם אומר ששרת החינוך אשמה.

גיא עידו: כשמשרד החינוך מוציא הרשאה לבניית בית ספר ההרשאה מתחלקת על פני 3 שנים.

גיא עידו: אם לוקח לבנות בית ספר שנה וחצי בממוצע, הקבלן והרשות שמבצעים את הבניה יודעים שהם מקבלים את הכסף בצורה של מזומנים שנפרסים על פני 3 שנים.

גיא עידו: קבלן שיודע מראש שאם הוא מסיים את הבניה תוך שנה וחצי ומקבל את הכסף בשלוש שנים, באופן אוטומטי, המחיר שהוא מגיש בהתחלה עולה כי הוא רוצה לגלם בפנים את ההפסדים שלו.

גיא עידו: זה דבר שמשרד החינוך לא משלם עליו, ואז הרשויות נאלצות לספוג את ההפרשים האלה.

משולם נהרי: משרד החינוך שילם יותר לפני שאתם נכנסתם לעסק.

משולם נהרי: זה שיצאתם למכרזים, הורדתם את המחירים והכל, זה הוריד את הסטנדרטים של הבניה.

משולם נהרי: משרד החינוך נתן את זה בתוך הבניין בכל מיני דברים.

נסים דהן: רק עלות המימון ירדה.

גיא עידו: רק העלנו את הסטנדרטים, לא הורדנו.

גיא עידו: דבר נוסף זה אופן התשלום.

גיא עידו: מפעל הפיס מעמיד את כל הכסף מייד.

גיא עידו: בית ספר שיגמרו לבנות אותו בחצי שנה, הקבלן יקבל את הכסף בחצי שנה.

גיא עידו: הקבלן יודע את זה וזה מוריד במחירים שהוא מגיש.

גיא עידו: העברת הכסף מתבצעת באופן ישיר לקבלן, היא לא עוברת לחשבון רשות אלא עוברת ישירות לקבלן.

גיא עידו: הרשות מודיעה לנו מי הקבלן שמבצע את בית הספר, מה פרטי חשבון הבנק שלו, והסף עובר ישירות עליו, כמובן בהתאם לדיווחים שמאשרת הרשות.

גיא עידו: מפעל הפיס מעביר ישירות לקבלן.

גיא עידו: כאשר קבלנים יודעים שהכסף מגיע אליהם באופן ישיר, וזה כסף שהוא מובטח על ידי מפעל הפיס, יש לזה משמעות בהצעות שהם מגישים.

גיא עידו: בסופו של דבר, מי שסופג את ההפרשים האלה זאת הרשות המקומית כי היא זאת שצריכה לעשות השלמות כשתוצאות המכרז יוצאות גבוהות יותר.

גיא עידו: ואז צריך באמת לעשות קיצוצים במפרטים, או להוסיף כספים מתקציבי הפיתוח או התקציבים העירוניים שלה.

אמנון זכרוני: שאל קודם נציג האוצר אם אפשר לשנות את ההיתר במהלך תקופתו.

אמנון זכרוני: אי אפשר לשנות את ההיתר משני טעמים.

אמנון זכרוני: ההיתר הוא גם בגדר הבטחה שלטונית וההיתר מבוסס על הסכם שנערך בין מפעל הפיס לבין האוצר.

אמנון זכרוני: חזקה על משרד האוצר שיכבד את ההסכמים שהוא חתום עליהם.

אמנון זכרוני: יש כאן שאלה עקרונית, אתם נוהגים כלפי מפעל הפיס כאילו שמפעל הפיס הוא אחד ממשרדי הממשלה שאתם חולשים על תקציבו.

אמנון זכרוני: מפעל הפיס הוא אינו אחד ממשרדי הממשלה ואתם לא יכולים לחלוש על תקציבו.

יעקב ליצמן: למה יש הסכם בין האוצר לפיס?

משולם נהרי: בגלל ההיתר לעשות הגרלות.

יעקב ליצמן: זאת אומרת, נכון שהוא לא הבעל הבית, אבל הוא אומר אם תעשה ניתן היתר.

אמנון זכרוני: אנחנו למעשה אומרים שאנחנו בהחלט מוכנים לפיקוח ולביקורת, הרי נושא ההימורים הוא נושא רגיש.

יעקב ליצמן: הדרך לסדר את זה היא שכל האישורים של ההגרלות יהיו בידי ועדת הכספים ולא בידי הממשלה.

יעקב ליצמן: לכן חברי ועדת הכספים, אני מציע לכם, בלי שאורי ייפגע, שאנחנו נעביר את הסמכות לאשר הגרלות.

יעקב ליצמן: מה זה שייך לאוצר פתאום?

יעקב ליצמן: מה ההגרלות האלה שייכות לאוצר?

יעקב ליצמן: אני חושב שאני לא פחות מחותן מהם, ואני מציע שאנחנו נאשר את זה.

יעקב ליצמן: ניסים, בוא נתאחד על זה, זה רעיון לא רע.

אמנון זכרוני: ההחלטה הזאת היא אמנם נכבדה כי היא אושרה על ידכם, אבל למעשה היא לא אפקטיבית, מאותו טעם שאמר נציג האוצר - - -

יעקב ליצמן: אני אגיד לך, מה שאמרתי לאורי בארבע עיניים לפני כמה דקה.

יעקב ליצמן: אמרתי לו: זה שהפיס יסתדר עם האוצר אני בטוח ולכן ההעברה הזאת פחות מדאיגה אותי.

יעקב ליצמן: יעשו התחשבנו ויסתדר.

יעקב ליצמן: מה שמדאיג אותו מכל הסיפור זה המחסור.

יעקב ליצמן: יש כאן מחסור, מעבר לכל הדברים.

יעקב ליצמן: את כ-55 מיליון שקל, ואני לא בא לתפוס אתכם כאן כאילו שחסר כסף, אז או שיבנו את זה ככה, או ככה, מה זה משנה?

נסים דהן: בינתיים כיתות תקועות.

נסים דהן: הפסיקו לבנות 120 כיתות.

שמחה שנאור: לא התחלנו.

יעקב ליצמן: אני פחות מוטרד מהבעיה הזאת כי אני בטוח שיסתדרו עם זה.

יעקב ליצמן: אותי מדאיג שבסך הכל הכיתות, במיוחד בשינוי והתאמה, יש מחסור גדול.

יעקב ליצמן: אנחנו מתקרבים לשנת הלימודים.

יעקב ליצמן: יש מחסור בכיתות, אם זה בקרית ספר ובכל מקום.

יעקב ליצמן: המיגזר החרדי צועק כפליים.

יעקב ליצמן: למה?

יעקב ליצמן: אתה יודע שעיריות מקבלות ממשרד החינוך פר ראש עבור שיפוצי קיץ.

יעקב ליצמן: אבל הרשות, המועצה המקומית, מעבירה למי שהיא רוצה.

יעקב ליצמן: על אף שהילדים שלי לומדים בבית ספר מסויים, בית הספר הזה לא מקבל כי הוא חרדי וראש העיר לא חרדי.

יעקב ליצמן: זה סיפור נפרד.

יעקב ליצמן: זאת אומרת גם מה שמשרד החינוך מעביר לרשויות פר ראש, זה עוד סיפור.

יעקב ליצמן: מעבר לכך, יש מחסור כרגע של הרבה כסף.

יעקב ליצמן: כמה מחסור על שינוי והתאמה?

נסים דהן: 100 מיליון לפחות.

אורי שוסטרמן: 400 מיליון שקל תכניות מאושרות.

אורי שוסטרמן: תבינו, כל המגזר הממלכתי והרשמי והחרדי הם ממוקמים ושוכנים בבתי ספר ותיקים ולכן הבעיה כפולה.

אורי שוסטרמן: מצד אחד אין גידול טבעי במגזר הזה ולכן חידוש המבנים זה ממש הצלה.

יעקב ליצמן: אתה בפלנטה אחרת.

יעקב ליצמן: אני מוכן למעשר מזה, 40 מיליון שקלים.

יעקב ליצמן: כרגע תן מעשר.

יעקב ליצמן: אני מניח ששרת החינוך תהיה עוד מעט כאן והיא לא תתנגד לקבל את זה.

אורי שוסטרמן: אין לי מה להוסיף בנושא הזה.

אורי שוסטרמן: יש סדרי עדיפויות של משרד החינוך.

אורי שוסטרמן: אם המשרד הזה בכלל לא רואה צורך בפיתוח או בחידוש מבנים, וחותך שם - - -

יעקב ליצמן: נניח שבשלב כלשהו, בשנת 2005, משרד החינוך מגיע למסקנה שהוא לא יכול לנצל כיתות מסויימות.

שמחה שנאור: אין דבר כזה.

שמחה שנאור: תשאל אותו, כבר 6 הבינוי לא מחזיר שקל אחד.

יעקב ליצמן: לא קרה שיש כספים עודפים?

שמחה שנאור: לא בבינוי.

יולי תמיר: אומרים שיש ישום חלקי של דוח ועדת דוברת.

יעקב ליצמן: הזכיר את זה משולם נהרי שאמר שבעקבות דוברת יצטרכו עוד כיתות.

יעקב ליצמן: בשעה 10:30 תבוא השרה.

נסים דהן: אין ועדת בכר עד שאין כיתות.

יעקב ליצמן: הוזכר קודם שבכר אחראי על ההסכם עם הפיס.

שמעון כצנלסון: רציתי לומר לוועדת הכספים שאם יתנו לנו את האישור אנחנו יכולים מ-1 ביולי להתחיל לבנות.

שמעון כצנלסון: זה לא 55 מיליון אלא הרבה יותר.

שמחה שנאור: ישנן כמה שאלות שאנחנו כפקידים לא יכולים לענות אבל זה עלה בחלל האוויר.

שמחה שנאור: אני רוצה לומר לכם שמאז שנפלו ההכרעות, האנשים המקצועיים הן בפיס והן במשרד האוצר ואצלנו עשו את הכל כדי להתגבר על הפיגור וראית את הנתונים הטובים של מפעל הפיס, ואנחנו עובדים.

שמחה שנאור: עוד לפני אישור התקציב ב-31.3, הוצאתי ב-17.1, בתאום מלא עם הפיס, בקשה לאגף תקציבים שכבר ב- 17.1, לא לחכות עד יולי, שאני אהיה מסוגל להעביר רשימה של כך וכך כיתות לפי הסיכום עם האוצר.

שמחה שנאור: יכולנו להיות היום, לקראת פתיחת שנה, לפחות עם עוד 100 כיתות.

שמחה שנאור: שמעתם מגיא שיש עדיפות שהמדינה עדיין לא יישמה אותה.

שמחה שנאור: אם משלמים ישר לקבלנים, אנחנו לא מחכים לטובות של ועדות הכנסת לסוגיהן.

שמחה שנאור: היום הגענו כבר לתאריך שנקוב בהיתר, ביולי, ואני אומר שכבר עכשיו זה מאוחר.

שמחה שנאור: צריך היום למצוא דרך, או שהכסף יועבר, או שניתן את הרשימה, משום שאנחנו בני ערובה.

יעקב ליצמן: אני אגיד לך מה אני אעשה.

יעקב ליצמן: זה רק תחילת דיון, אני לא סוגר את הדיון עכשיו.

יעקב ליצמן: אני נותן כרגע שבועיים שהפיס, החינוך והאוצר יסתדרו.

יעקב ליצמן: אני אעשה דיון נוסף בעוד שבועיים.

יעקב ליצמן: אני אדבר בנתיים עם שר האוצר.

יעקב ליצמן: אני רוצה לבקש ממנו שייתן תוספת כיתות או לשינוי והתאמה.

יעקב ליצמן: אני אפנה אליו בשבוע הבא.

יעקב ליצמן: תוך שבועיים נשב עוד פעם ונסכם את הנושא הזה.

יולי תמיר: האם מישהו יכול לתת לנו רשימת צרכים כמו שהמשרד רואה אותם.

שמחה שניאור: במגזר המיעוטים 1,500 מיידי, כולל הבדואים וכולל העיירה החדשה שהוקמה בנגב.

שמחה שניאור: במגזר החרדי, ב-4 הריכוזים הגדולים שלהם: אלעד, מודיעין עלית, ביתר ובית שמש בערך עוד 1,200.

שמחה שניאור: סך הכל, אנחנו היום לקראת פתיחת שנה, אנחנו צריכים נטו 2,574 כיתות.

יולי תמיר: זה בלי השיפוצים?

שמחה שניאור: נכון.

שמחה שניאור: לגבי חידוש מבנים, יש לנו תכניות מאושרות של כ- 400 מיליון שקל כשעבדנו יד ביד עם הרשויות המקומיות.

שמחה שניאור: כיתה בנויה עולה חצי מיליון שקלים ועל זה יש תוספות לפי האזור הטופוגרפי שממוקם הפרוייקט.